
[image: image1.emf]Potrebna s n aga  Trošak po danu  

kućica (samo rasvjeta)  0,60 eura/dan  

k ućica  do   1 kW  1,30   eura/dan  

kućica do  2   kW  2,60   eura/dan  

kućica do  3   kW  3,90   eura/dan  

kućica do  4   kW  5,20   eura/dan  

kućica do  5   kW  6,50   eura/dan  

kućica do  6   kW  7/80   eura/dan  

kućica do  7   kW  9,10   eura/dan  

kućica do  8   kW  10,40   eura/dan  

kućica do  9   kW  11,70   eura/dan  

kućica do 1 0   kW  13,00   eura/dan  

kućica do 1 1   kW  14,30   eura/dan  

kućica do 1 2   kW  15,60   eura/dan  

kućica do 1 3   kW  16,90   eura/dan  

kućica do 1 4   kW  1 8,20  eura/dan  

kućica do 1 5   kW  19 , 50   eura/dan  

kućica  preko   1 5   kW  19,50 eura/dan   + 1,30  eura/dan za svaki dodatni  kW  

      R E P U B L I K A   H R V A T S K A

VIROVITIČKO-PODRAVSKA ŽUPANIJA

                GRAD VIROVITICA
         G R A D O N A Č E L N I K
Na temelju članka 22. Odluke o načinima i uvjetima postavljanja montažnih objekata, privremenih građevina, ugostiteljskih terasa i pokretnih naprava („Službeni vjesnik Grada Virovitice broj 5/19, 6/21, 12/22. i 14/23.) i Odluke o raspisivanju Javnog poziva za zakup drvenih kućica za obavljanje trgovačkih i ugostiteljskih djelatnosti tijekom manifestacije „PROSINAC U GRADU 2026.“ raspisuje se
JAVNI POZIV

za dostavu ponuda za zakup drvenih kućica tijekom manifestacije „PROSINAC U GRADU 2026.“

1. Predmet poziva

Predmet ovog Javnog poziva je zakup drvenih adventskih kućica za obavljanje ugostiteljskih djelatnosti tijekom manifestacije „PROSINAC U GRADU 2026.“

Manifestacija će se održati u razdoblju od 28. studenoga 2026. godine do 10. siječnja 2027. godine.
Mjesto održavanja manifestacije: Virovitica – šetnica ispred Gimnazije Petra Preradovića, Trg bana Josipa Jelačića.

Broj dostupnih kućica je ograničen na ukupno osam (8) komada.
Kućice će se dodjeljivati prema kriterijima iz ovog Javnog poziva, uzimajući u obzir redoslijed zaprimanja potpunih ponuda.

2. Organizatori manifestacije

Organizatori manifestacije „PROSINAC U GRADU 2026.“ su:

· Grad Virovitica

· Turistička zajednica grada Virovitice

· Poslovni Park d.o.o. Virovitica

3. Prihvatljivi zakupci 

Na ovaj Javni poziv mogu se prijaviti:

· obiteljska poljoprivredna gospodarstva (OPG-ovi) 

· obrti

· sve druge pravne i fizičke osobe 
koje su registrirane za obavljanje ugostiteljske djelatnosti koja će se obavljati u objektu koji je predmet ovog poziva i na predmetnoj lokaciji, te imaju prigodne blagdanske proizvode i ponudu prikladnu manifestaciji.

4. Uvjeti sudjelovanja i obveze zakupaca

· Svaki ponuditelj može podnijeti ponudu za najviše dvije (2) kućice. U slučaju dodjele dvije kućice, zakup se uređuje jednim ugovorom koji obuhvaća obje kućice.

· Zakupci su dužni poštivati propisano obvezno radno vrijeme i radne dane definirane od strane organizatora.

· Obavezni dani rada svih zakupaca su svaki petak, subota i nedjelja za vrijeme trajanja manifestacije u periodu od 28. studenoga 2026. do 1. siječnja 2027. te 26. prosinca (Sv. Stjepan) i 31. prosinca (Stara godina). 

· Svako nepoštivanje obveznog radnog vremena ili zatvaranje drvenih kućica tijekom obveznih radnih dana daje pravo Gradu Virovitici na jednostrani raskid ugovora o zakupu, uz zadržavanje uplaćene zakupnine.

· Zakupci su odgovorni za svaku moguću devastaciju javnih površina koje koriste.

· Ukoliko zakupac javnu površinu koristi suprotno namjeni dozvoljenoj ugovorom o zakupu, ugovor će se automatski otkazati bez povrata uplaćenih sredstava.

· Sve lokacije površina javne namjene korisnici su dužni o svom trošku urediti i opremiti ispravnim uređajima i inventarom.

· Korisnici površine javne namjene dužni su svoje izlaganje i prodaju uskladiti sa zakonskim propisima Republike Hrvatske, osobito sa:

· Zakonom o trgovini,
· Zakonom o trošarinama,

· Zakonom o porezu na dodanu vrijednost.

· Trošak električne energije i pristupa elektro-ormariću snosi zakupac.

· Zakupac je dužan dostaviti Gradu Virovitici uoči početka manifestacije te na prodajnom mjestu na zakupljenoj javnoj površini posjedovati potvrde o podrijetlu i zdravstvenoj ispravnosti mesa svinjskog podrijetla (uključujući divljač) na početni dan korištenja zakupa, u sve obvezne radne dane i u sve druge dane na koje koristi zakup
5. Cijena zakupa i troškovi električne energije

Cijena zakupa adventske kućice iznosi 30,00 eura bruto (cijena s uključenim PDV-om) po danu, uvećano za bruto iznos troška pristupa elektro-ormariću
Zakupac je dužan zakupninu platiti po sklapanju ugovora, u roku od sedam dana od sklapanja ugovora, a najkasnije do 27. studenoga 2026.
Trošak pristupa elektro-ormariću:

6. Sadržaj prijave

Zahtjev treba sadržavati:
6.1. Podatke o fizičkoj ili pravnoj osobi – podnositelju prijave,
6.2. Opis djelatnosti,
6.3. Broj kućica i  potrebu za električnim priključkom,
6.4. Vremenski period korištenja,
6.5. Pravne osobe: izvadak iz sudskog registra,
6.6. Obrtnici: izvadak iz obrtnog registra, obrtnica ili rješenje o upisu u Obrtni registar,
6.7. Udruge: Izvadak iz Registra udruga ili rješenje državne uprave,
6.8. Obiteljska poljoprivredna gospodarstva: rješenje o upisu u Upisnik obiteljskih gospodarstva,
6.9. Domaća radinost: rješenje o upisu u Evidenciju odobrenja za obavljanje domaće radinosti
6.10. Slobodna zanimanja: rješenje o upisu u registar djelatnosti kod nadležnog tijela,


7. Kriteriji odabira

Pri odabiru ponuditelja uzimat će se u obzir:

· pravovremenost i potpunost dostavljene ponude,

· dužina zakupa po danima, uz ispunjenje svih uvjeta iz Javnog poziva.

U slučaju da dva ili više prijavitelja ponude isti vremenski period zakupa za drvene kućice, prednost pri dodjeli kućica ima ponuda koja je ranije zaprimljena.
Nepravovremene i nepotpune ponude neće se razmatrati.

8. Rok i način dostave prijava

Rok za podnošenje prijava traje od 19. listopada 2026. godine od 9:00 sati do 4. studenoga 2026. godine do 15:00 sati. 

Zahtjev s propisanom dokumentacijom dostavlja se u zatvorenoj omotnici s naznakom:
„PROSINAC U GRADU 2026. – zakup površine javne namjene – NE OTVARAJ“

na jedan od sljedećih načina:

· osobno u Pisarnicu Grada Virovitice, Trg kralja Zvonimira 1, 33000 Virovitica (radnim danom od 08:00 do 13:00 sati),

· poštanskim putem, preporučeno na adresu:
Grad Virovitica, Trg kralja Zvonimira 1, 33000 Virovitica,

· putem elektroničke pošte na adresu: grad@virovitica.hr

9. Postupak dodjele i sklapanje ugovora

Prijavitelj čija prijava sadrži sve potrebne dokumente i ispunjava sve uvjete iz Javnog poziva dobiva pravo na zakup kućice.

Dodjela lokacija površine javne namjene provodit će se prema redoslijedu zaprimanja pojedinačnih i urednih zahtjeva, do popunjavanja svih slobodnih lokacija.

Korisnici površine javne namjene bit će obaviješteni o vremenu i načinu sklapanja ugovora.
Ukoliko se korisnik ne odazove na sklapanje ugovora, smatrat će se da je odustao od korištenja površine javne namjene.

10. Posebne odredbe

Ukoliko ne pristigne niti jedna prijava za obavljanje ugostiteljske djelatnosti, ili nijedna prijava ne zadovoljava uvjete iz ovog Javnog poziva, Organizator manifestacije zadržava pravo odabira zakupca bez ponovnog raspisivanja Javnog poziva.

Ako nakon provedenog poziva ostane jedna ili više slobodnih kućica, organizator zadržava pravo neposredne dodjele iste po pozivu ili zahtjevu, uz uvjet da korisnik ispunjava sve ovim javnim pozivom propisane uvjete.

11. Radno vrijeme

Opcionalno radno vrijeme:

· ponedjeljak – petak: 16:00 – 22:00 sati

· subota, nedjelja i neradni dani: 09:00 – 22:00 sati

OBAVEZNO radno vrijeme i dani rada u razdoblju od 28. 11. 2026. do 10.1.2027. godine:

· petak: 18:00 – 22:00 sati

· subota i nedjelja: 18:00 – 22:00 sati

· 26. prosinca (Sv. Stjepan): 18:00 – 22:00 sati

· 31. prosinca (Stara godina): 21:00 – 02:00 sata

Kućice moraju biti otvorene i aktivne svaki petak, subotu i nedjelju tijekom cijelog trajanja manifestacije u periodu od 28. 11. 2026. do 10. 1. 2027.
12. Održavanje površina

Svi korisnici površine javne namjene obvezni su zauzetu površinu držati u čistom i urednom stanju, te po prestanku korištenja očistiti površinu i ukloniti sav otpad.

13. Objave i završne odredbe

Obrazac zahtjeva i ovaj Javni poziv bit će objavljeni na službenim stranicama:

· Grada Virovitice – www.virovitica.hr

· Turističke zajednice grada Virovitice – www.tz-virovitica.hr

Grad Virovitica zadržava pravo poništenja ovog Javnog poziva bez posebnog obrazloženja.

Za sve informacije vezane uz ovaj Javni poziv možete se obratiti na adresu e-pošte:

grad@virovitica.hr
ili

ivan.trenkl@virovitica.hr 

KLASA: 363-02/26-01/84

URBROJ: 2189-1-03-01/02-26-3
Virovitica, 16. listopada 2026. godine

 GRADONAČELNIK

Ivica Kirin, dipl. ing.

